
	[bookmark: nev]SZŐCSÉNYI ANDRÁS
szocsenyi.andras@citromail.hu
Állami Légiközlekedési
BA, 7. félév
Nemzeti Közszolgálati Egyetem
Hadtudományi és Honvédtisztképző Kar
	
[bookmark: _GoBack]






Témavezető:
	Dr. Károly Krisztián
tanársegéd, NKE HHK




Korszerű mobilhálózati kommunikációs rendszerek, kiemelten az 5G hálózatok vizsgálata a légiközlekedésben

A vezeték nélküli hálózatok mára már a modern társadalom természetes alkotóelemei, amelyek értéket képviselő információk átvitelére hivatottak. Napjainkban sokféle szakma legfőbb célja, hogy ezen eszközök segítségével az elengedhetetlen adatokat a megfelelő helyekről begyűjtse, majd ahová szükséges, továbbítsa. A légiközlekedés, azon belül egy repülőtér kiemelkedő példa, hiszen az onnan történő repülések biztosítása során is, olyan fontos tevékenységek valósulnak meg az elektromágneses hullámok információtovábbító képességével, mint a légiforgalmi irányítás, vagy a háttérben, a légiforgalmi tájékoztatás.
Dolgozatom témája a korszerű mobilkommunikációs rendszerek, hálózatok vizsgálata a légiközlekedésben, azon belül is különös tekintettel a repülőterekre, és az ott megvalósítható 5. generációs mobiltelefon-hálózat nyújtotta előnyök alkalmazhatóságára, esetlegesen hátrányaira.
Munkám során bemutatásra kerülnek az ötödik generációs mobilhálózat megértéséhez szükséges alap rádiókommunikációs ismeretek antennákról, és hullámterjedési módokról, valamint ismertetem a mobilhálózati generációk főbb jellemzőit, fejlődési útjukat, mely technológiák mentén alakulhatott napjaink szabványrendszere. Az 5G, mint a modern hálózatok és rendszerek növekvő igényeinek kiszolgálására hivatott generáció, hatalmas növekedést hoz el az üzemi paramétereket illetően. A három fejlesztési irányvonal, az xMBB, az uMTC és az mMTC kiemelkedő előnyöket biztosíthat az Integrált-Mintarepülőtér megvalósítása esetén. Saját, és a forrásokban fellelt ötletek alapján kidolgozva, a Továbbfejlesztett Mobil Szélessáv a légiforgalmi irányítás munkavégzését megkönnyítő és a repülésbiztonságot javító innovációkat szolgálhat ki, a még kiforratlan VR/AR technológiákkal együtt. Az Ultra-megbízható alacsony késleltetésű kommunikáció a munkaterületen feladatot ellátó autonóm légi- és földi járművek közlekedésében, valamint szükség esetén, a hálózati lefedettség drónokkal, mint mobilis bázisállomásokkal történő kibővítésekor lehet kulcsfontosságú. A számtalan innovatív lehetőség mellett előfordulhat azonban negatív hatása is az 5G-nek. Közvetlen ugyan nem okoz, de potenciálisan veszélyt jelenthet interferencia kialakulása a rádiós magasságmérővel, a 3600 MHz körüli frekvenciákon. Korlátozások bevezetését egyelőre nem indokolja semmilyen körülmény, de a jövőben is figyelemmel kell kísérni a spektrumhasználatból eredő lehetséges problémákat



